**УКАЗАНИЯ**

Студентите, завършили семестриално образователно-квалификационна степен "***БАКАЛАВЪР" и "МАГИСТЪР"*** , **които следва да се явяват през месец септември 2019 г. на държавен изпит или защита на дипломна работа,  представят**:

**I.   На инспектор по учебната дейност на специалността в кабинет H-111:**

1. **Снимки** – 2 бр., с формат 3,4 x 4,5 см, като на гърба на снимките дипломантът изписва с молив трите си имена и факултетен номер;
2. **Обходен лист** по образец. Закупува се от книжарницата на университета. Заверява се в библиотеката, след представяне на студентска книжка и връщане на читателската карта, ако е издадена такава на студента;
3. **Плик (среден формат В5)** с четливо надписан **на предната страна**, **в долния десен ъгъл:** пълен, точен и верен адрес, както и име на получателя, на който следва да бъде изпратена дипломата. На гърба на плика се изписва  специалност и факултетния номер на дипломанта;
4. Попълнено **заявление** за допускане до държавна изпитна сесия по образец (бакалавър / магистър), закупено от книжарницата на университета;
5. **Касов бон (оригинал) за платена такса от  70.00 лв. . (съгл. Заповед РД – 10 – 175 / 24.01.2019 г.)**в касата на университета / кабинет 231,  II етаж/.
6. **Разпечатка на скрийншот от екрана на платформата UEBN за удостоверяване на регистрация** (съгласно Заповед на Ректора на ИУ – Варна № РД 14-1379/26.05.2017 г.) всички студенти, подлежащи на дипломиране, задължително се регистрират в платформата [UEBN](http://uebn.ue-varna.bg/) (<http://uebn.ue-varna.bg/alumni/register>) – мрежа за сътрудничество с бизнеса, с профил **завършили**. Регистрацията позволява да се следят ежедневно публикуваните обяви за стаж и работа. В платформата непрекъснато се обновява и информацията за важни за професионалната реализация събития, организирани от Университета и неговите партньори.

**След представяне на тези документи, инспектор учебна дейност по специалността /в каб. H-111/, се подписва върху заявлението за допускане до държавна изпитна сесия, след което:**

1. **В сектор "Студенти" /каб. 216, 215 и 214/  и Център за магистърско обучение" /каб. 114/ студентът подава:**
2. **Заявление за допускане до държавна изпитна сесия**, заверено от инспектор учебна дейност на съответната специалност /каб.H-111/;
3. **Студентска книжка;**
4. **За „Център за магистърско обучение"**  - оригинал и ксерокопие на **дипломата (ОКС „Магистър“, ОКС "Бакалавър" или "Професионален бакалавър"), ако дипломата не е издадена от ИУ-Варна.**

**За завършилите чуждестранни висши училища: копие на дипломата, преведена на български и Удостоверение от МОН или от Комисията към Икономически университет-Варна за призната образователно-квалификационна степен.**

**III. Студенти, които подават заявление до Ректора за допускане до нови две последователни сесии на Държавен изпит, заплащат такса от 70 лева, за допускане до Държавен изпит със следващ випуск (съгл. Заповед РД – 10 – 175 / 24.01.2019 г.)**

**Студентите, които вече са предали плик с горепосочените документи, представят в кабинет H-111 само попълненото ново заявление. След подписването му от инспектор учебна дейност /в каб. H-111/, заявлението се предава съответно в сектор "Студенти"  или в  „Център за магистърско обучение".**

Документите за ОКС "БАКАЛАВЪР" се приемат в кабинет H-111 на 29 и 30 септември 2019 г. /включително/. Заявленията за допускане до държавна изпитна сесия се приемат от сектор "Студенти" към факултет „Управление“  на същите дати.

За дипломантите от ОКС "МАГИСТЪР" посочените по-горе документи се подават в кабинет H-111 на 29 и 30 септември 2019 г. /включително/. Заявленията за допускане до държавна изпитна сесия се приемат от „Център за магистърско обучение“ (каб.114) на същите дати.

Най-късно до 3 септември 2019 г. дипломантът представя в кабинет Н – 111 :

* 1 екземпляр от дипломната работа, ЗАДЪЛЖИТЕЛНО подписан от дипломанта и научния ръководител;
* декларация за оригиналност и автентичност на дипломната работа, подписана от дипломанта;
* **електронен вариант (във формат: *word* или *pdf*) на дипломната работа** (на компакт диск). Дискът се предава в плик, върху който дипломантът изписва своите три имена, специалност, факултетен номер, образователно-квалификационна степен /"бакалавър" или "магистър"/, тема на дипломната работа, телефонен номер и имейл адрес за контакт.

ДЪРЖАВНА ИЗПИТНА СЕСИЯ:

|  |  |
| --- | --- |
| ЗА СПЕЦИАЛНОСТИ:"Строителен бизнес и предприемачество" - ОКС "БАКАЛАВЪР", "Строително предприемачество" - ОКС "МАГИСТЪР"Защита на дипломна работа и комплексен държавен изпит | 11 септември 2019 г. |
| ЗА СПЕЦИАЛНОСТИ:"Недвижими имоти и инвестиции" - ОКС "БАКАЛАВЪР" и "Недвижими имоти и инвестиции" - ОКС "МАГИСТЪР"Защита на дипломна работа и комплексен държавен изпит | 11 септември 2019 г. |
| ЗА СПЕЦИАЛНОСТ:"Бизнес икономика" – ОКС "БАКАЛАВЪР" и ОКС "МАГИСТЪР" Защита на дипломна работа и комплексен държавен изпит | 13 септември 2019 г. |
| ЗА СПЕЦИАЛНОСТ:"Управление на проекти" – ОКС "МАГИСТЪР" Защита на дипломна работа и комплексен държавен изпит | 11 септември 2019 г.  |

Конкретният график за явяване ще бъде обявен на 09 септември 2019 г. на:

* информационното табло пред кабинет H-111
* на интернет страницата на катедра ИУC, в меню "Дипломиране"
* на фейсбук страницата на катедра ИУC: [https://www.facebook.com/ius.ue.varna](https://www.facebook.com/ius.ue.varna%20)

РЕЦЕНЗИИТЕ ЩЕ СЕ ПРЕДОСТАВЯТ НА ДИПЛОМАНТИТЕ ЕДИН ДЕН ПРЕДИ ОБЯВЕНАТА ДАТА ЗА ИЗПИТ